डॉक्टर गोयल के निलंबन आदेश जारी
चित्तौड़गढ़| चिकित्साविभाग ने रिश्वत के मामले में आरोपी कपासन सीएचसी पर कार्यरत डॉ. नरेश गोयल का निलंबन आदेश जारी किया। उनका मुख्यालय जयपुर रखा गया है। बीसीएमओ एवं सीएचसी इंचार्ज डॉ. गणपतसिंह चौधरी ने बताया कि गोयल को जयपुर मुख्यालय पर ड्यूटी देने के लिए सोमवार को रिलीव कर दिया जाएगा। उल्लेखनीय है कि कपासन सीएचसी में शिशु रोग विशेषज्ञ डॉ. गोयल को एसीबी ने गत 12 जून को एमएलसी बनाने के लिए रिश्वत लेते हुए गिरफ्तार किया था। इसके बाद भी वे अब तक सीएचसी कपासन पर ही ड्यूटी कर रहे थे। विभाग ने अब उनके विधिवत निलंबन आदेश जारी किए।
bho_Deva hin_Deva